gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl es gl gl gl gl gl gl de en sv fr de de gl gl gl gl gl gl pt gl gl gl gl gl es gl ca gl gl gl gl gl gl gl gl pt gl pt en ca gl gl pt
Vieiros: Galiza Hoxe - O PSdeG denuncia no xulgado a Hernández pola certificación irregular dunha obra
Cuarta feira, 28 de setembro de 2022
por "falsidade, estafa e fraude"
A vindeira semana os socialistas presentarán documentación contra o conselleiro por un feito acontecido cando era director de Infraestruturas da Deputación de Pontevedra.
Tags: Agustín Hernández Antonio Rodríguez Miranda Modesto Pose PPdeG PSdeG querela
O conselleiro de Medio Ambiente, Territorio e Infraestruturas, Agustín Hernández
O PSdeG ha presentar a vindeira semana unha querela contra o conselleiro de Medio Ambiente, Territorio e Infraestruturas, Agustín Hernández, por supostamente ter certificado a obra da variante de Salvaterra de Miño (O Condado), sen que esta se executase. Os feitos aconteceron cando Hernández era director de infraestruturas da Deputación de Pontevedra.
Os socialistas galegos estiman que esta certificación de obras non realizadas, co fin de manter unha subvención europea, é unha irregularidade que no debe ficar "impune". Así anunciou o coordinador provincial do PSdeG en Pontevedra, Modesto Pose. "Parécenos indignante a actitude do Partido Popular de dar este asunto un ar de normalidade, cando de normal non ten nada", protestou Pose, após explicar que a querela hase formalizar nos vindeiros días nos xulgados de Pontevedra.
Unha querela fundamentada nos delitos de falsidade en documento oficial, estafa e fraude á administración
"Non nos quedou outra opción que presentar esta querela fundamentada nos delitos de falsidade en documento oficial, estafa e fraude á administración porque se certifica, porque se certifica dun xeito falso, e libéranse fondos dunha administración pública", afirmou o responsábel do PSdeG en Pontevedra. Nesta liña, insistiu en que non é unha "animadversión persoal cara o conselleiro", o que move os socialistas a presentar esta denuncia, mais lembrando que Hernández non é "un concelleiro calquera dunha vila de tres mil habitantes, senón o conselleiro estrela do novo Goberno, e a súa obriga é ter unha conduta exemplar", aseverou Pose.
Polo seu lado, o voceiro do PPdeG, Antonio Rodríguez Miranda, dixo, ao coñecer as intencións dos socialistas galegos, que sobre este caso "xa se deu cumprida resposta no Parlamento", lembrando, ao tempo que "o máximo responsábel do PSdeG imposto por Madrid -por Manuel Vázquez-, non é persoa de fiar", concluíu.
O PSdeG sinala que xuntar Medio Ambiente e Infraestruturas é " como poñer o raposo coidando das galiñas"
O PSOE teima coas sombras de Hernández e o PPdeG recupera a polémica do Barbanza
O Bloque pide determinar se Agustín Hernández incumpriu a Lei de incompatiblidades
Hernández admite estar "preocupado" por recibir tres carteiras do bipartito
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Blanco reitera que o TAV chegará a Galiza en 2015 pero cancela obras nas estradas Edición xeral
Fomento culpa a Xunta do atraso na ampliación de Alvedro Edición xeral
Despois de suprimir as oficinas comarcais, Igualdade prioriza as subvencións a concellos Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto